ΤΟ NETFLIX ΠΑΡΟΥΣΙΑΖΕΙ
ΜΙΑ ΠΑΡΑΓΩΓΗ ΤΩΝ NETFLIX/PEARL STUDIO
Οι επιστήμονες γνωρίζουν πολλά για το διάστημα.
Γνωρίζουν πόσο μακριά είναι τ' αστέρια.
Γνωρίζουν ότι το διάστημα ξεκινά 100 χιλιόμετρα πάνω από τη Γη.
Αλλά δεν γνωρίζουν για τον Σκύλο του Διαστήματος!
Του αρέσει να κυνηγάει κομήτες και να κυλιέται στην αστερόσκονη!
Για τον Σκύλο του Διαστήματος, η Σελήνη είναι μια μεγάλη, δελεαστική μπάλα.
Και σχεδόν κάθε βράδυ τρώει κι από μια δαγκωνιά!
Αυτός είναι ο λόγος που η Σελήνη έχει φάσεις.
Άρα, όταν είναι μεγάλη και στρογγυλή,
τότε ο Σκύλος του Διαστήματος δεν την τρώει;
Τότε η Θεά της Σελήνης, η Τσάνγκα, τον αναγκάζει να τη φτύσει.
Θέλει κανείς την επιστημονική εξήγηση;
Συγγνώμη, μπαμπά, προτιμώ την εξήγηση της μαμάς.
Είμαστε η πλειοψηφία!
Πες μου για την Τσάνγκα.
Πάλι;
Πάλι! Μου αρέσει πολύ ν' ακούω για τη Θεά της Σελήνης.
Πες μου, μαμά.
Μια παλιά, γλυκιά ιστορία
Της πανέμορφης Τσάνγκα
Που είχε ζήσει με τον Χούγι Έρωτα
-Αληθινό έρωτα; -Σωστά
Ήπιε, όμως, ένα φίλτρο
Κι έγινε αθάνατη
Την αγάπη αφήνει και πετά
Και τον καρτερεί
Κάπου εκεί ψηλά
Κι εκεί μένει τώρα.
Στο φεγγάρι, με τον Τζέιντ Λαγό ως μόνη της συντροφιά.
Γιατί;
Διότι ο Χούγι πέθανε εδώ, στη Γη.
Και όταν κλαίει, τα δάκρυά της γίνονται αστερόσκονη.
Στο φεγγάρι ζει και λαχταρά
Να τον ξαναδεί
Κάπου εκεί ψηλά
Για πάντα;
Για πάντα
Μπαμπά, πιστεύεις ότι η Τσάνγκα υπάρχει;
Για να το λέει η μητέρα σου, σίγουρα υπάρχει.
Ευχαριστώ.
Κοιτάξτε ψηλά. Βλέπετε τον Τζέιντ Λαγό;
Φτιάχνει ένα φίλτρο.
Τον βλέπω!
Τι λέτε να φτιάχνει;
-Φεγγαροπολτό! -Φεγγαροπολτό!
Προσοχή, κουνελοπύραυλος!
Δείτε το διαστημόπλοιό μου!
Πιο σιγά, αστροναύτη!
Έχει και φρένο το διαστημόπλοιο, πάτα το!
Χαλάρωσε λίγο!
Προσοχή, μαμά, μπαμπά!
Θα μας βοηθήσεις να φτιάξουμε φεγγαροκεκάκια;
Μπορώ;
Ήρθε η ώρα να μάθεις πώς φτιάχνουμε τα οικογενειακά φεγγαροκεκάκια μας.
Ναι!
Συγγνώμη! Με συγχωρείτε!
Πλάσε, φτιάξε Ζυμαράκια
Ρίξε αλεύρι κι αυγουλάκια
Άσ' τα να ξεκουραστούνε
Κι άντε πάλι απ' την αρχή
Πλάσε, φτιάξε Ζυμαράκια
Με τον πλάστη άνοιξέ τα
Μη λερώνεις, γέμισέ τα
Είναι δώρα λατρευτά!
Τα φεγγαροκεκάκια είναι
Παλιά παράδοση, γλυκιά
Με στοργή να τα τελειώνεις Λιώνεις
Απ' τη μυρωδιά
Τα μαγικά αρώματά τους
Πλημμυρίζουν την καρδιά
Φεγγαροκεκάκια γλυκά
Θέλω αρκετά
Καμιά ντουζίνα Γιατί θα 'ρθουν τα ξαδέλφια
Τρών’ ταψιά στην καθισιά
Όπως κι εμείς
Καλού κακού, κάν' τα καμιά εικοσαριά
Μήνυμα όλα κρύβουν από κει ψηλά
Λάτρευε κι αυτή ό,τι αγαπάς
Φεγγαροκεκάκια
Κρύβουν τη μαγεία για μας
Αφράτα, γλυκά και νόστιμα. Σπιτικά φεγγαροκεκάκια!
Δέκα, παρακαλώ.
Ξέρατε ότι 40.000.000.000 φεγγαροκεκάκια στη σειρά φτάνουν ως το φεγγάρι;
Τεράστιος αριθμός.
Αλλά αν το φεγγάρι είναι στο πιο μακρινό σημείο,
χρειάζονται άλλα 426.000.232!
Ξεκίνα να ψήνεις.
Κρύβουν τη μαγεία για μας
Να! Τα φύλλα πέφτουν
Σου θυμίζουν τη γιορτή
Νιώθεις τη μαγεία
Φεγγαροκεκάκια
Κρύβουν τη μαγεία για μας
ΤΕΣΣΕΡΑ ΧΡΟΝΙΑ ΑΡΓΟΤΕΡΑ
Τα φεγγαροκεκάκια κρύβουν
Αναμνήσεις τρυφερές
Τις ιστορίες σου θυμάμαι πάντα
Λες και ήταν χθες
Είναι χαραγμένες
Στο βάθος του μυαλού
Φεγγαροκεκάκια
Παντού
-Ορίστε. -Καλή Σεληνογιορτή!
Ευχαριστώ!
Πείτε "κιέτζι"!
-Κιέτζι! -Κιέτζι!
Σίγουρα να μην έρθω μαζί σου;
Ναι. Το 'χω, μπαμπά.
-Τα φεγγαροκεκάκια; -Έτοιμα. Έχεις σκοινιά;
-Αμέ. -Τον Μπάντζι;
Κι αυτόν.
Εντάξει.
Έχουμε παρέα απόψε, μην αργήσεις. Εντάξει;
Θα γυρίσω εγκαίρως.
Μπαμπά…
Πρόσεχε!
Συγγνώμη.
Τα λέμε, Φέι Φέι!
Εντάξει, γεια!
Ήρθε!
Τρομερά, φρέσκα φεγγαροκεκάκια για απόψε!
Θα πάρουμε τέσσερα.
Τέσσερα; Γιατί όχι 16;
Φτιάχνετε το πιο γρήγορο τρένο στον κόσμο, σίγουρα θα πεινάτε πολύ!
Ξέρεις για το Μάγκλεβ;
Το άκουσα στο σχολείο. Δεν χρειάζεται καν ρόδες.
Αιωρείται σε ηλεκτρομαγνητικά πεδία, σαν σε μαξιλάρι αέρα.
Η μαγνητική αιώρηση τα σπάει!
Ήξερες ότι έτσι δουλεύει;
Μπαμπά! Πούλησα όλα τα φεγγαροκεκάκια στους…
Τζίτζιφα; Ποτέ δεν βάζαμε τζίτζιφα.
Δεν είναι στις συνταγές της μαμάς.
Είπα να το δοκιμάζαμε προς τιμήν της καλεσμένης μας.
Φέι Φέι, η κυρία Ζονγκ.
Γεια σου, Φέι Φέι.
Γεια.
Χαίρομαι που σε…
Όχι!
Μην ανησυχείς.
Λυπάμαι πολύ.
Όλα καλά. Θα τα μαζέψω.
Ξενάγηση!
Φέι Φέι, να δείξουμε στην κα Ζονγκ το μαγαζί;
Πολύ καλή ιδέα.
Συγγνώμη, έχω διάβασμα για το σχολείο.
Μπορώ να σε βοηθήσω αργότερα.
Δεν πειράζει.
Εντάξει.
-Απίστευτο που τα έριξα. -Όντως απίστευτο.
Ευχαριστώ πολύ!
Πλάκα κάνω!
Εκεί φτιάχνουμε τα φεγγαροκεκάκια κι εδώ τα πουλάμε.
Βαρελάκια!
Ορίστε;
Έλα! Πήδα από πάνω μου.
Όχι!
Τι; Δεν ξέρεις τα βαρελάκια;
Να, δες τον Κουάξ.
Μην αφήνεις τον βάτραχο ελεύθερο εδώ!
Ποιος είπαμε ότι είσαι;
Γνώρισες τη μαμά μου μόλις. Είμαι ο Τσιν.
Πήρα την τέταρτη θέση στο Τουρνουά Πινγκ Πονγκ του Γιανσί.
Έπρεπε να βγω τρίτος.
Παρεμπιπτόντως, έχω μια υπερδύναμη!
Μπορείς να μαντέψεις ποια;
Είσαι υπερενοχλητικός;
Έχω δύο υπερδυνάμεις!
Κοίτα εκεί.
Τι βλέπεις;
Έναν τοίχο.
Για σένα είναι ένας τοίχος.
Για μένα είναι ένα πέρασμα.
Περνάς μέσα από τοίχους;
Θες να δεις;
Ναι, πολύ θα το ήθελα.
Και ορμάω!
Το είδες αυτό;
Ένα κομμάτι μου πέρασε σχεδόν από τον τοίχο!
Τα μόριά μου άνοιξαν. Τα ένιωσα να διαχωρίζονται.
Σαν να φώναζε το σύμπαν το όνομά μου.
Μπαμπά, έτρεξε καταπάνω σ' έναν τοίχο!
Οι οκτάχρονοι είναι όλο ενέργεια. Θα του τη χαρίσω αυτήν τη φορά.
"Αυτήν τη φορά";
Η μητέρα του είναι πολύ καλή, έτσι;
-Μίλησέ της. -Γιατί;
Δεν νιώθεις ποτέ λίγη…
δεν ξέρω… μοναξιά;
Ποτέ! Γιατί; Εσύ νιώθεις;
Έχω εσένα. Έχουμε ο ένας τον άλλον.
Φυσικά, πάντα θα έχουμε ο ένας τον άλλον.
Αυτό δεν αλλάζει.
Αλλά, Φέι Φέι…
Θέλω να σου μιλήσω για κάτι σημαντικό.
Ξέρεις ότι από τότε…
Γεια!
Παρήγγειλε κανείς 12 μεγάλα τριχωτά καβούρια;
Άκρη! Η κούκλα πιάνει το μαγείρεμα.
Γεια σας, θείες!
Φέι Φέι, εσύ έγινες ολόκληρη κοπέλα!
-Τι καλά! -Γεια, Φέι Φέι!
Κάντε χώρο για την πραγματική μαγείρισσα.
Κοίτα!
Τα αγαπημένα μου!
-Πεινάω! -Χάρμα είναι!
Είμαι, το ξέρω.
Καλούτσικα αυτά τα ντάμπλινγκ.
Μυρίζει πολύ ωραία!
Φέι Φέι, δοκίμασε λίγο.
-Ευχαριστώ, νάι νάι! -Άκρη!
-Είσαι πετσί και κόκαλο. Δεν σε ταΐζουν; -Μαμά!
Ο κινέζικος κάβουρας είναι ένα είδος κάβουρα με τριχωτές δαγκάνες.
Γεια σου, γιε γιε.
Φέι Φέι, ίσως βάλουμε τα τζίτζιφά μου στη δεύτερη φουρνιά.
Η μαμά προτιμούσε τους πεπονόσπορους.
Εμείς βάζουμε τζίτζιφα από τον κήπο μας.
Δοκίμασε, είναι πεντανόστιμα.
Μάλλον είμαι αλλεργική.
Άλλωστε, τα φτιάχνουμε μόνο με τον δικό μας τρόπο εδώ.
Εντάξει.
Δεξιά σου ή αριστερά μου;
Αυτό το τραπέζι γίνεται πιο βαρύ κάθε χρόνο;
Καίει! Προσοχή.
Μπολάκια;
Χρειαζόμαστε κι άλλα;
Όχι κουνέλια στο τραπέζι. Θυμάσαι τι έλεγε η μαμά.
-Κι αυτή είν' η θέση μου. -Το πάω εγώ.
Θες βοήθεια, νάι νάι;
Πανέμορφο το τραπέζι.
Πού να καθίσω;
Κάτσε δίπλα μου.
Ευχαριστώ.
Μα και βέβαια.
Εντάξει.
Το τριχωτό καβούρι εισβάλλει στα τοπικά ύδατα,
καταστρέφοντας δίχτυα ψαρέματος και τα αυτόχθονα είδη.
Δείτε πόσο μεγάλο και φωτεινό είναι το φεγγάρι!
Έχεις λίγη σάλτσα στο πλάι του…
-Θα είναι τεράστιο στη Σεληνογιορτή! -Η αγαπημένη γιορτή της μαμάς.
Ο πατέρας σου είπε ότι σου αρέσει η Τσάνγκα.
Την κακόμοιρη τη θεά!
Μεγάλη μοναξιά στο φεγγάρι.
Μόνο τον Τζέιντ Λαγό έχει για παρέα.
Σιγά! Της αρέσει που είναι εκεί πάνω μόνη της.
Γι' αυτό ήπιε και τα δύο χάπια αθανασίας, αντί να δώσει το ένα στον Χούγι!
Σύμφωνα με τη μητέρα μου, ίσως ο Χούγι ήταν συγγενής μου…
Ο Χούγι ο Τοξότης! Πόντος!
Τσιν!
Όχι, θεία! Ο Χούγι πήγε να πολεμήσει δαίμονες…
Με το τόξο του, και…
Τότε ήρθε ένας ληστής και πήγε να…
Κλέψει τα χάπια της αθανασίας;
Ναι, κι εκείνη τα έβαλε στο στόμα της για να τα κρύψει.
Δεν το χάφτω.
Η Τσάνγκα πέταξε στον ουρανό, ενώ η αληθινή της αγάπη έμεινε εδώ.
Και τα τίναξε.
Τώρα ζει με έναν λαγό αντί για σύζυγο.
Καλή επιλογή.
Μα δεν ήταν επιλογή. Δεν σκόπευε να αφήσει πίσω τον Χούγι.
Της λείπει και κλαίει γι' αυτόν καθημερινά!
Και πού το ξέρεις εσύ;
Μιλάνε μέσω μηνυμάτων.
Μην πειράζετε τη Φέι Φέι.
-Είν' ένας χαζός μύθος. -Δεν είναι χαζός μύθος.
Είναι γεγονός. Η Τσάνγκα υπάρχει!
Φέι Φέι!
Είναι στη Σελήνη αυτήν τη στιγμή και περιμένει την αληθινή της αγάπη.
Περιμένει. Σωστά, μπαμπά;
Αφήστε τη λίγο μόνη.
Είναι τόσο καλή μαθήτρια, κι ακόμα πιστεύει στην Τσάνγκα;
Είμαστε οι δυο μας, Μπάντζι.
Είμαστε οι τελευταίοι αληθινοί πιστοί.
Δεν έχω διάθεση!
Ξέρεις τι είμαι; Νυχτερίδα!
Ναι, καλά. Μάλλον μπούφος!
Ελπίζω να σ' αρέσουν οι μπούφοι, γιατί θα με βλέπεις συνέχεια!
Λέω να το αποφύγω.
Δεν τα έμαθες;
-Θα γίνουμε αδέλφια! -Ορίστε;
Η μαμά μου κι ο μπαμπάς σου θα παντρ…
Μην το πεις! Μη!
Γεια, Φέι Φέι.
Γεια.
Μη χάσεις το επιδόρπιο.
Σου κράτησα ένα φεγγαροκεκάκι από τη γενέτειρά μου. Χωρίς τζίτζιφα.
Ευχαριστώ.
Και ορμάω!
Ο Τσιν είναι λίγο ζωηρός μερικές φορές.
Αλλά θα τον συνηθίσεις σύντομα.
Zονγκ! Έλα εδώ προτού τσακίσω τους πάντες στο Ματζόνγκ.
Ναι. Αυτό θα το δούμε!
Θα τον συνηθίσω;
Δεν θα τον συνηθίσω ποτέ!
Τι έχει πια το φεγγαροκεκάκι σου;
Δεν το θέλω…
και δεν θέλω ούτε εσένα!
Θέλω μόνο να γίνουν όλα όπως ήταν πριν.
Πίστευε στην Τσάνγκα πριν.
Είπε ότι σίγουρα υπάρχει.
Αλλά τώρα έχει αλλάξει.
Αν ο μπαμπάς πίστευε και πάλι, δεν θα παντρευόταν ποτέ.
Θα τα θυμόταν όλα.
Θα θυμόταν κι εσένα.
Μπάντζι!
Μαμά…
Γιατί συμβαίνει αυτό;
Σε βλέπω στα ουράνια Να μου χαμογελάς
Μες στη ζεστή αγκαλιά σου
Γλυκά να με κρατάς
Η τέλεια οικογένεια
Εγώ, ο μπαμπάς κι εσύ
Σε ξέχασε στα βάθη του ουρανού
Και τώρα ανήκει αλλού
Της Τσάνγκα η ιστορία Μου έμεινε στη καρδιά
Που έχασε τον Χούγι Και πέταξε μακριά
Θα περιμένει αιώνια
Η αγάπη της να 'ρθει
Αν του αποδείξω ότι είναι αληθινή
Θα σε θυμηθεί
Η Τσάνγκα είναι εκεί πάνω.
Αλλά πώς θα το αποδείξω;
Είναι 384.400 χιλιόμετρα μακριά.
Τι μπορώ να κάνω;
Ποιος μιλά;
Τσάνγκα, μήπως με φωνάζεις;
Ποιος κοιτά;
Αδιαφορείς ή με κοιτάζεις;
Άραγε με κατανοείς;
Πες μου αν αλήθεια με ακούς
Δυο φτερά
Αχ, και να 'χα να πετάξω μακριά
Του ουρανού το μπλε να πιάσω
Κάπου να μη με αγνοούν
Μες στον πύραυλό μου θα με βρουν
Στη Σελήνη θα με δουν
Θα έκανα τα πάντα για την οικογένεια
Η αγάπη αυτή, πατέρα, θα κρατήσει αιώνια
Με τα μάτια της καρδιάς Η αλήθεια θα φανεί
Θα το δει
Ψάχνω τον τρόπο να δικαιωθώ
Τι θα μπορούσα να κάνω εγώ;
Μέσα σε πύραυλο να εκτοξευθώ
Το θέλω τόσο
Με φτερά
Τσάνγκα, θα 'ρθω να σ' αγγίξω
Δες, μπαμπά Τώρα θα σ' το αποδείξω
Κύματα και βαρύτητα
Τσάνγκα, αλήθεια δεν με σταματούν
Στη Σελήνη
Θα με δουν
Μπάντζι, θα αποδείξουμε ότι υπάρχει.
Μπαμπά.
Μπορώ να αγοράσω κάποια πράγματα για… μια εργασία που έχω στη Φυσική;
Φυσικά.
Ευχαριστώ!
Ορίστε.
Δεν παρήγγειλα τίποτα.
Ευχαριστώ.
…ενός πολύ διάσημου ποιητή των δυναστειών Τανγκ και Σονγκ.
Θα μπει στο διαγώνισμα.
Θέλεις να μοιραστείς κάτι μαζί μας, Φέι Φέι;
Όχι.
Σήμερα είσαι η πρώτη στην τάξη, αλλά ίσως αύριο να είσαι η τριακοστή.
Δεν επιτρέπονται τα σκίτσα.
Δυνάμεις που αναιρούνται
Μάζες να αιωρούνται
Να! Η αρχή
Δύναμη το Φι!
Και η βαρύτητα το Τζι
Γυροσκόπιο, τέλεια! Ύψωση, ενέργεια
Γεια σου, Γη!
Μπρος, ωθητήρες, να απογειωθώ
Χάρτινο φανάρι με κερί πετάει Κι όχι εγώ;
Αστροναύτες στο φεγγάρι πάνε, κι όχι εγώ!
Οι ελπίδες μου, κομμάτια αυτού του παζλ Θα ενωθούν
Θα το δουν
Άλλη μια μοίρα για να εκτοξευτώ
Άρχισα αντίστροφα πια να μετρώ
Ήρθε η στιγμή Να ελευθερωθώ
Κρατήσου, Μπάντζι!
Με φτερά
Τσάνγκα, θα 'ρθω να σ' αγγίξω
Δες, μπαμπά
Τώρα θα σ' το αποδείξω
Κύματα και βαρύτητα
Τσάνγκα, αλήθεια δεν με σταματούν
Στη Σελήνη
Θα με δουν
Τα κατάφερα!
Θα πεθάνουμε!
-Τσιν; -Γεια, Φέι Φέι!
Μπούφε!
Δεν υπολόγισα το έξτρα βάρος!
Μήπως πεθάναμε;
Τι συμβαίνει;
Μα… ανεβαίνουμε!
Τι στο καλό…
Τσιν!
Ο Άνθρωπος με τη Μηδενική Βαρύτητα!
Κατέβα κάτω! Δεν είναι ώρα για παιχνίδια.
Οι πάνες του παππού;
Η πτήση είναι μεγάλη.
Φέι Φέι!
Κρατήσου!
Τι;
Τι συμβαίνει;
Η φωτογραφική μου…
Μπάντζι, πού μας πάνε;
-Καλώς ήρθατε! -Καλώς ήρθατε!
Τι; Φεγγαροκεκάκια που μιλάνε;
Γρήγορα, ελάτε. Σας περιμένει!
Ελάτε! Πάμε!
-Από δω. -Ακολουθήστε μας!
Πρόσεχε!
Θα ξετρελαθείτε!
Ανυπομονώ!
Κάθε βράδυ είμαι φως
Στα όνειρά σας
Ένας θρύλος
Μπροστά σου εδώ γεννιέται
Θεά είμαι…
Τσάνγκα;
Φεγγαρολουσμένη
Τσάνγκα!
Σ' αυτό το φως που ακτινοβολεί
Μου στέλνεις μια ευχή
Κάν’ την ευχή Kάν’ τη ν’ ακουστεί
Στη λαμπερή μου σκηνή
Στ’ αστέρια φως
Πνοή φωτιάς
Λάμπουν και καίγονται απόψε για μας
Τη λάμψη μου δεν μπορούν ποτέ
Να φτάσουν ούτε στιγμή
Κάθε βράδυ είμαι φως στα όνειρά σας
Η ένδοξη ομορφιά μου σας θαμπώνει
Ναι, γίνομαι θρύλος εδώ μπροστά σας
Είμαι η φεγγαρολουσμένη
Είστε στη Σελήνια
Μια φωτιά γαλήνια
Λάμψη που θαμπώνει Είμαι εγώ η μόνη
Φεγγαρολουσμένια
Θα κάνει η λάμψη μου η κοσμική
Τη νύχτα σας πρωί
Ο γαλαξίας παραμιλά
Ζηλεύει τη Θεά
Υπέρλαμπρο άστρο εγώ
Το σύμπαν κατακτώ
Ήταν μια έρημος εδώ
Σαν έφτασα
Με δάκρυα πόνου καυτά
Την πότισα
Του Τζέιντ το φίλτρο επιδρά στο πουθενά
Το δάκρυ μια πόλη γεννά
Που κυβερνά
Θεά
Κάθε βράδυ είμαι φως στα όνειρά σας
Η ένδοξη ομορφιά μου σας κυκλώνει
Ναι, γίνομαι θρύλος εδώ μπροστά σας
Είμαι του φεγγαριού η Θεά
Είστε στη Σελήνια
Μια φωτιά γαλήνια
Λάμψη που θαμπώνει Γιατί 'μαι εγώ η μόνη
Φεγγαρολουσμένια
Δεν μπορεί να το έκανε αυτό.
Δεν κάνεις κάτι τέτοιο.
Ποιος χασάπης σε κούρεψε;
Μόνη μου κουρεύτηκα.
Έχεις στρογγυλό πρόσωπο, χρειάζεσαι μήκος.
Κι έχεις μια τρίχα στο φρύδι που πετάει.
Πάει.
Καλύτερα!
Πολύ καλύτερα!
Λοιπόν, κορίτσι με το χάλια κούρεμα, είσαι ευπρόσδεκτη.
Δώσε μου το δώρο μου τώρα.
Λυπάμαι, αλλά δεν σου έφερα δώρο.
Φυσικά και μου έφερες το δώρο.
Αλλιώς, θα έστελνα τα λιοντάρια μου να σε φέρουν εδώ;
Δικά σου ήταν; Είναι φοβερά! Και τα έστειλες για μένα!
Μα και βέβαια. Έχεις το μόνο πράγμα που χρειάζομαι για να φέρω πίσω τον Χούγι.
Τον Χούγι! Το ήξερα ότι δεν τα είχες παρατήσει.
Το έλεγα στον μπαμπά μου! Βλέπεις, η κατάστασή μου είναι κρίσιμη.
-Έκανα τόσο δρόμο. Έφτιαξα πύραυλο… -Μιλάει, αλλά δεν λέει για το δώρο.
Όχι, Θεά.
Εννοώ ότι εσύ πιστεύεις πως η αγάπη δεν πεθαίνει ποτέ.
Όλοι το ξέρουν αυτό για σένα.
Κι ο μπαμπάς μου το πίστευε, αλλά τώρα φοβάμαι ότι τα παρατάει.
Μια φωτογραφία θα του αποδείκνυε ότι υπάρχεις…
Φωτογραφίες! Θέλει φωτογραφίες.
Όλοι θέλουν φωτογραφίες! Θέλεις να βγάλουμε μια φωτογραφία μαζί;
-Ναι. -Συντόμευε, τότε.
Χωρίς δώρο, δεν έχει φωτογραφία.
Μα δεν ξέρω για ποιο πράγμα μιλάς!
Θα σου δώσω ό,τι θέλεις…
Δεν θέλω ό,τι κι ό,τι. Θέλω το δώρο!
Τσιν!
Προφανώς έχασες το δώρο μου.
Διαισθάνομαι ότι είναι κάπου στη Σελήνη μου
και θα πρότεινα να πάτε να το βρείτε!
Ας σταματήσουμε τα παιχνίδια.
Απομένει μια φετούλα φεγγαριού.
Όταν πέσει όλη η φεγγαρόσκονη, θα είναι πολύ αργά για τον Χούγι.
Σελήνιοι! Ανακοινώνω έναν διαγωνισμό!
Σ' όποιον βρει και μου φέρει το δώρο θα πραγματοποιήσω μια επιθυμία!
Αν μου το φέρεις πρώτη, θα έχεις τη φωτογραφία σου.
Στο καλό και καλή τύχη!
Βρείτε το!
Θα μου φέρει το δώρο.
Και με το φίλτρο σου, Τζέιντ, θα έχουμε ό,τι χρειάζεται
για να φέρουμε πίσω τον Χούγι. Θα το έχεις έτοιμο, έτσι;
Αφήστε με να περάσω!
Μπορείς να με… πετάξεις;
Με συγχωρείτε!
Το δώρο πρέπει να είναι στο σημείο συντριβής!
Τι να είναι;
Περίμενε!
-Θα ψάξουμε μαζί. -Δεν θέλω βοήθεια.
Θα βρούμε το δώρο και…
Δεν θέλω βοήθεια, είπα.
-Μα απλώς… -Δεν σε ήθελα μαζί μου!
-Μα εγώ… -Δεν σε θέλησα ποτέ στη ζωή μου!
Μη μιλάς έτσι στον αδερφό σου!
Δεν είσαι αδερφός μου.
-Αλλά μπορεί να γίνω. -Δεν θα γίνεις ποτέ αδερφός μου!
Μπάντζι;
Δεν έχω χρόνο για τέτοια!
Θα με βοηθήσει κάποιος;
Να έρθω μαζί σου;
Μόνο Μηχανόβια Κοτόπουλα.
Στάσου! Ξέρω πού είναι το δώρο.
Τότε… εντάξει.
Ακολουθήστε τον αρχηγό!
Εντάξει.
Θα γινόμουν φοβερός αδερφός.
Πρέπει απλώς να πάρω τη φωτογραφία! Έλα, Μπάντζι.
Αν αναλάβεις εσύ αυτό, θα αναλάβω εγώ τα υπόλοιπα.
Ευκολάκι.
Τι είναι αυτά τα πράγματα;
Φυλάνε το παλάτι.
Τι θες εδώ;
Θέλω τη φωτογραφία για την αδερφή μου!
Κι εγώ θέλω το δώρο.
Κι εγώ ξέρω πού είναι!
Αλήθεια;
Φέρτε τον στην αίθουσα ανάκρισης.
Εκεί μέσα θα με πάτε;
Δεν μπαίνω.
Δεν…
Μπήκα!
Θες να παίξουμε; Σ' αρέσουν τα παιχνίδια;
Το ξέρεις.
Άκου. Αν κερδίσεις, θα σου δώσω τη φωτογραφία.
Αλλά αν κερδίσω εγώ, θα μου πεις πού είναι το δώρο.
Σύμφωνοι!
Θα παίξουμε με τους κανόνες της Σελήνιας!
Καλώς ήλθες, Τσιν, βενιαμίν
Νομίζεις με νικάς; Ας σκεφτόσουνα πιο πριν
Είμαι προ, διοικώ τη Σελήνια
Στο σερβίς μου, φανταστικήνια
Κρίμα! Σκοράρω με καρφί Μα υπάρχει τρόπος, αν θες ανακωχή
Τσιν, δεν θέλω να σκας
Μα εκεί που είν' το δώρο Θέλω να με πας
Εγώ είμαι ο θρύλος και πάντα νικώ
Τ’ αστέρια στο σύμπαν εγώ κυβερνώ
Μικρέ Τσιν, βαριέμαι κι άλλη νίκη Θα σε κρατάω αιώνια
-Αν δεν πάρω ό,τι μου ανήκει -Σπόρε, άκου καλά
Κάνε ό,τι ζητήσει Θα σε διαλύσει
Σπόρε, μίλα προτού
Δεν ξαναδείς το φως του φεγγαριού
Η Φέι Φέι, η αδερφή μου Είναι απλώς εκπληκτική
Και η υπερδύναμή μου Φέρνει την καταστροφή
Αν θέλει τη φωτογραφία σου Ξεχνάς την ησυχία σου
Καρφώνω, σε λυγίζω Και τελικά κερδίζω
Τελείωσαν τα αστεία Βαρέθηκα πια
Καιρός να σε λιώσω Μικρέ μου μπελά
"Δεν υπάρχω" λέει η Φέι Φέι Μα κάπου αλλού το πάει
Εννοεί μια δύναμή μου Κρυφή! Που σε νικάει
Περνάω έναν κομήτη Με ταχύτητα ασύλληπτη
Μπροστά στη μούρη…
Μορφή αόρατη
Θα πάρω αυτό που θέλω Και ο Χούγι σου ας φάει…
Είσαι εγωίστρια, γριά αθάνατη
Σπόρε, σπόρε Πες της πού 'ν’ το δώρο της
Σπόρε, σπόρε
Όλα πες τα πριν χαθείς
Ξέρεις τι λένε;
Είσαι μια κυρία 3.000 ετών που έφαγε και τα δύο χάπια αθανασίας!
Τώρα ζεις μόνη σου για πάντα!
Κέρδισα!
Κανείς δεν φεύγει μέχρι να πάρω το δώρο.
Στάσου! H φωτογραφία;
Αυτό το πινγκ πονγκ είναι σκέτη βλακεία. Δεν έχουμε πολύ χρόνο!
Είναι η μόνη μας ευκαιρία.
Σε παρακαλώ, ηρέμησε.
Δεν θες να προκαλέσεις πάλι βροχή μετεωριτών.
Κάνε γιόγκα μαζί μας!
Κατευναστική αναπνοή…
και κατευναστική εκπνοή…
Αμάν!
Ήρεμη είμαι.
Ήρεμη είμαι!
Θεά μου!
Είμαι…
πολύ…
ήρεμη.
Ξέρω ότι το δώρο είναι κάπου κοντά.
Το νιώθω!
Γεια σου, Τζέιντ.
Τουλάχιστον έχουμε το φίλτρο.
Δεν θα ξαναδώ ποτέ τον Χούγι, έτσι δεν είναι;
Μάλλον η Θεά αναστατώθηκε σε αστρονομικό βαθμό.
Όταν θυμώνει, αυτός ο δρόμος είναι σκέτη αυτοκτονία.
-Μικρή, ας περιμένουμε. -Όχι! Πάμε! Ακολουθήστε με!
Αριστερά!
Δεξιά!
Ωραία, κι αριστερά!
Πρέπει να περάσουμε το φαράγγι!
Θα σκοτωθούμε!
Μην είσαι τόσο κότα!
Πάμε να βρούμε αυτό το δώρο.
Και ορμάω!
Να το! Εκεί! Το διαστημόπλοιό μου!
Το διαστημόπλοιό μου…
Τι χάλι!
Με τι μοιάζει αυτό το δώρο;
Δεν είμαι σίγουρη. Ας χωριστούμε. Θα το βρούμε.
Γεια, είμαι ο Γκόμπι. Εσύ;
Είμαι η Φέι Φέι.
Είμαι ο Γκόμπι. Εσύ;
Νιώθω ότι η κουβέντα κάνει κύκλους.
Παλιά ήμουν νευρικός όταν μιλούσα. Αλλά το καλό είναι ότι έχω αυτογνωσία.
Πρέπει να ρίχνω ρυθμούς, να χαλαρώνω και να παίρνω ανάσες.
Ελέγχω τον σφυγμό μου τώρα.
Ηρεμία επετεύχθη.
Ποιος είσαι;
Τι είσαι;
Είμαι ο πιο έμπιστος σύμβουλος της Τσάνγκα.
Πολύ υψηλόβαθμο μέλος της αυλής.
Δεν είμαι δα και γελωτοποιός, αλλά είμαι στην αυλή, και μάλιστα ψηλά.
Είμαι απαραίτητος.
Και τι κάνεις εδώ στην ερημιά;
-Όχι! -Περίμενε.
Αυτό είναι το σεληνιακού ρόβερ; Με το αλεξίπτωτό μου;
Δεν ξέρω.
Πάρε την κάπα μου αν θες, αλλά αυτό το φοβερό παντελόνι δεν το δίνω.
-Τι κάνει αυτός εδώ; -Τι;
Στη θέση σου, δεν θα του μιλούσα.
Ναι, η Θεά τον έδιωξε από το παλάτι!
-Πρόσεχε! -Μην τους ακούς.
Αυτά τα Σελήνια κοτόπουλα έχουν χάσει τ' αυγά και τα πασχάλια.
Αλλά δεν πειράζει.
Πειράζει. Είναι αυγά κλούβια.
-Κοίτα ποιος μιλάει! -Ναι, μικρή, πράσινη κωλοφωτιά!
Μη!
Μη χασομεράτε. Να βρούμε το δώρο της Τσάνγκα!
Της Τσάνγκα; Θέλω να βοηθήσω.
Να βοηθήσω; Θέλω να βοηθήσω. Μπορώ.
Όχι!
Με ποια μοιάζω;
Αυγουλολουσμένια!
Η κούκλα Τσάνγκα μου.
Ναι, είναι καταπληκτική. Τη βλέπω και θέλω ν' αρχίσω το τραγούδι.
Μου την έκανε δώρο η μαμά μου.
Αυτή πρέπει να είναι!
Ναι, αυτή πρέπει να είναι.
-Ευχαριστώ! -Σταθείτε!
Συγγνώμη, άσχετη.
Συγγνώμη.
Δώστε την πίσω!
-Πρόσεχε! -Αρκετά σε ανέχτηκα εσένα!
Βοήθεια!
Όχι!
Δική μου είναι! Γυρίστε πίσω!
Όποιος την πάει πρώτος στη Θεά θα ανταμειφθεί!
Μη με αφήνετε εδώ!
Θα πάρω το δώρο…
και θα το πάω στη Σελήνια!
Στη Σελήνια;
Χρειάζεσαι οδηγό. Mάντεψε!
Αυτός εδώ ο τύπος δούλευε και έμενε στο παλάτι.
Μόλις πάρω πίσω το δώρο, θα το πάω στην Τσάνγκα.
-Άσε με να βοηθήσω να πας το δώρο στη Θεά! -Όχι.
-Σε παρακαλώ. -Όχι.
Σε παρακαλώ…
-Όχι! -Άκουσέ με.
Σε παρακαλώ!
Καλά, καλά! Σταμάτα να κάνεις αυτόν τον ήχο.
Αλλά είμαι νευρικός όταν μιλάω. Και έχω αρχίσει να το δουλεύω.
Συνειδητοποίησα ότι μιλάω γρήγορα και είπα "Χαλάρωσε".
Οπότε, προσπαθώ να μιλάω πιο αργά, να παίρνω ανάσες και…
Μερικές φορές νιώθω τη γλώσσα μου δεμένη.
Μου τη σπάει αυτό.
Γκόμπι, τι συμβαίνει;
Πες μου ότι δεν πεινάνε.
Δεν πεινάνε!
Ψέματα λέω. Πεινάνε πολύ!
Δεν τα έχω ξαναδεί τόσο λυσσασμένα!
Τρέξε!
Πάνε στη λίμνη Σελήνια να φάνε!
Στάσου! Το ξέρω αυτό το παιχνίδι!
Συγγνώμη γι' αυτό.
Πρέπει να προλάβουμε αμέσως τα Μηχανόβια Κοτόπουλα.
Όλο αυτό μάς έφερε κοντά.
Το νιώθεις; Εγώ νιώθω πιο κοντά σου. Είναι υπέροχο.
Κολλητοί για πάντα.
Για πάντα!
Όμορφες στιγμές.
Λοιπόν, γιατί ζεις μόνος;
Γίνεσαι αδιάκριτη.
Αλλά αφού είμαστε σαν οικογένεια πλέον, μπορώ να σου πω.
Συνέβη καιρό πριν.
Η Θεά με εξόρισε από τη Σελήνια γιατί της είπα ένα τραγούδι.
Σε εξόρισε για ένα τραγούδι;
Καμία σχέση με τις περιγραφές της μαμάς.
Η μαμά έλεγε ότι είναι καλή και ευγενική,
με τη χάρη ενός κύκνου που προσγειώνεται σε μια γαλήνια λίμνη.
Έτσι ήταν…
ώσπου πέθανε ο Χούγι.
Και μετά μας απομάκρυνε όλους.
Όταν χάνεις τον πιο αγαπημένο σου άνθρωπο…
Αλλάζεις.
Ναι.
Αφού είπα αυτό το τραγούδι, η Θεά εξαφανίστηκε.
Όλα τα φώτα στη Σελήνια έσβησαν.
Το αποκαλούμε "Το Μεγάλο Σκότος".
Θα μου πεις το τραγούδι;
Δεν ξέρω. Έχει κακή ακουστική πάνω σ' έναν βάτραχο.
Σε παρακαλώ!
Με τούμπαρες.
Κάνεις μόνος σου αγκαλιές;
Κι είναι η ουρά σου προβολέας;
Τη ρώτησες όντως;
Πας σε χρωμάτων χορούς;
Τι κάνεις;
Εγώ μπορώ
Θα γίνω στο λεπτό
Καλειδοσκόπιο κουφό!
Γκόμπι!
Ξεχωριστές στιγμές
Και είναι υπέροχο
Έχεις δει ποτέ τη Γη
Αραχτός, πώς αιωρείται;
Δεν αράζω.
Μια δίνη άσπρη και μπλε
-Όχι. -Εγώ μπορώ.
Καθώς γυρίζει η Γη
Αλλάζει συνεχώς μορφή
Κινείται διαρκώς
Τι κόσμος μαγικός
Θέλω μόνο να γίνουν όλα όπως πριν.
Πόσα συμβαίνουν γύρω σου
Τόσες επιλογές
Νέους δρόμους κοιτάς
Να ανοίγονται παντού
Περνάς
Γερνάς
Έχεις φοβηθεί ποτέ;
Κουλουριάζεσαι αν πονέσεις
Με μια ανάμνηση αγκαλιά;
Ναι, κι εγώ.
Στο παρελθόν μη ζεις
Την άνοιξη μπροστά θα δεις
Το ξέρει
Η καρδιά σου
Είσαι φως υπέροχο
Υπέροχο
Αυτό είναι το τραγούδι που της είπες;
Όχι, άλλο τραγούδι ήταν εκείνο.
-Γκόμπι… -Ναι, αυτό.
Σε κρατώ αιώνια
Μέσα στην καρδιά
Τζέιντ;
Τι σου συμβαίνει;
Πέτυχε! Τα κατάφερες!
Και πάνω στην ώρα!
Τώρα χρειάζομαι μόνο αυτό το δώρο.
Γιατί έμπλεξα μ' αυτούς τους μηχανόβιους;
Να τοι!
Να η κούκλα μου!
Μην ανησυχείς. Το 'χω.
-Ναι! -Ναι!
Γεια σας, μικρούλια.
Πού είναι;
Τρελάθηκες; Δική μου είναι!
Δώσ' την πίσω!
Κάτω τα ξερά σου…
Όχι!
Μάλλον το χάσαμε το δώρο.
Φέι Φέι;
Μπορείς να βγεις, έφυγαν.
Βγες, Φέι Φέι.
Θα κάνω τα πάντα για να είσαι καλά!
Τι πρέπει να κάνω;
Κοίτα πάνω.
Όχι!
Έχασα τα πάντα.
Όχι τα πάντα. Έχεις ακόμα αυτό κι αυτό και…
αυτό!
Και είσαι ζωντανή. Θετικό αυτό.
Αυτό το δώρο ήταν η μόνη μου ευκαιρία να αποτρέψω τον γάμο του πατέρα μου.
Τον γάμο;
Η μητέρα σου…
Θέλω να πω… έχει φύγει;
Τώρα ξέμεινα εδώ, το δώρο χάθηκε
κι ο μπαμπάς μου θα παντρευτεί αυτήν τη φριχτή γυναίκα
με τον απαίσιο γιο!
Ποιον απαίσιο γιο;
Ένα απίστευτα ενοχλητικό αγόρι.
Σε κανέναν δεν αρέσουν τα ενοχλητικά πλάσματα! Δεν παλεύονται!
Κάνει συνέχεια γκριμάτσες.
Παίζει συνέχεια βαρελάκια.
Θαρρεί ότι μπορεί να κρεμιέται ανάποδα και να περνά από τοίχους.
-Κι όλο διακόπτει! -Άκουσέ με. Παίζει βαρελάκια;
Έτσι σκέφτηκες να ανέβουμε στους βατράχους;
Όχι! Βασικά, όχι ακριβώς.
Και κρεμιέται ανάποδα, όπως έκανες κι εσύ νωρίτερα;
Έτσι σου ήρθε η ιδέα;
Όχι!
-Όπως και να 'χει, δεν τον αντέχω. -Ούτε κι εγώ τον αντέχω.
-Είπες ότι περνάει από τοίχους; -Ξέχνα το, εντάξει;
Θα ήθελα πολύ έναν αδερφό.
Αλλά, ξέρεις, εγώ είμαι μόνος εδώ και 1.000 χρόνια.
Εσύ πόσα χρόνια είσαι μόνη;
Τέσσερα.
Κάτσε και θα δεις.
Ίσως αλλάξεις γνώμη.
Νομίζω ότι η δεσποινίς Κατσούφα πείνασε λιγουλάκι.
Να τρώγαμε τίποτα;
Όλα είναι καλύτερα με γεμάτο στομάχι.
Έχουμε έναν νόστιμο χάρτη εδώ.
Πεντανόστιμος. Φάε λίγο.
Δεν το πιστεύω ότι τρως φεγγαροκεκάκια! Είναι βάρβαρο.
Αυτά εδώ δεν νιώθουν κάτι.
Τι είναι αυτό;
Μοιάζει σαν κάτι σπασμένο στη μέση.
Ο Τσιν θα το βρήκε πουθενά
και θεώρησε αστείο να το βάλει στη ζύμη.
-Σ' το είπα, είναι ενοχλητικός. -Μια στιγμή.
Τι μου θυμίζει αυτό;
Μπα, τίποτα.
Μοιάζει κομμάτι από αυτό το σύμβολο.
Αυτό το φυλαχτό, Γκόμπι! Αυτό είναι το δώρο!
Υπάρχει ελπίδα.
Πρέπει να το πάμε στην Τσάνγκα! Έλα!
Πρέπει να βοηθήσουμε τη Φέι Φέι.
Και ορμάω!
Τα κατάφερα!
Μπάντζι;
Μάλλον μαζί τα καταφέραμε.
Αν είναι να φέρει το δώρο, πρέπει να το κάνει τώρα!
Άρπα την! Την έφαγες!
-Τσιν; -Φέι Φέι!
-Χαίρομαι πολύ που σε βλέπω! -Είσαι καλά!
Ήταν μια τρέλα! Οι στύλοι κινούνταν κι ήμουν περικυκλωμένος!
Κοίτα! Βρήκαμε το δώρο!
-Γεια, είμαι ο Γκόμπι! -Ψώνιο. Είμαι ο Τσιν.
Διπλό ψώνιο! Γυρνάω έπειτα από 1.000 χρόνια εξορίας.
Άραγε θα δω κανέναν γνωστό…
Γκόμπι!
Το φυλαχτό!
Φέι Φέι, πιάσ' το!
Όχι! Αφήστε με!
Δεν έχουμε πολύ χρόνο!
-Γρήγορα! -Ευχαριστώ.
Γρήγορα, ελάτε από δω!
Θεά, είναι εδώ!
Φέι Φέι.
Νομίζω ότι αυτό είναι το δώρο που ψάχνεις.
Φυσικά, το άλλο μισό φυλαχτό!
Τα δύο μισά μπορούν να μας κάνουν και πάλι ένα.
Τώρα μπορείς να γυρίσεις σ' εμένα.
Σε κρατώ αιώνια
Μέσα στην καρδιά
Χούγι;
Σε κρατώ αιώνια
Μέσα στην καρδιά
Πέρα απ’ την ουράνια
Λάμψη κι ομορφιά
Σε κρατώ
Με κρατάς Για πάντα
Τσάνγκα, δεν μπορώ να μείνω.
Πρέπει να το ξεπεράσεις.
Μα πώς;
Όχι!
Η αγάπη μας είναι παντοτινή.
Σε παρακαλώ, μη με αφήσεις ξανά.
Χούγι!
Όχι…
Το σκοτάδι!
Όχι!
Τι είναι αυτό το μέρος;
Η Κάμαρα της Υπέρτατης Θλίψης.
Δεν μπορεί να μπει κανείς.
Μόνο η Θεά έχει μπει εκεί.
Θα δοκιμάσω.
Σου είπα, δεν μπορείς να μπεις…
-Πώς το έκανες; -Όχι! Αν μπεις εκεί, ίσως δεν ξαναβγείς.
Ίσως δεν γυρίσεις ποτέ.
-Στάσου! -Φέι Φέι!
Τσάνγκα;
Εγώ είμαι.
Η Φέι Φέι.
Με το χάλια κούρεμα.
Ήρθα να σε γυρίσω πίσω.
Μαμά;
Φέι Φέι.
Μαμά!
Εδώ!
Φέι Φέι! Από δω!
Το φοβόμουν αυτό. Τώρα κόλλησε εκεί.
Όχι!
Μπάντζι;
Φέι Φέι!
Τι κάνεις εδώ;
Δεν είναι μέρος για σένα.
Κι όμως, είναι.
Δεν μπορείς να μείνεις.
Θα καταλήξεις να νιώθεις μοναξιά για πάντα, όπως εγώ.
Πρέπει να το ξεπεράσεις.
Μα πώς;
Τη νιώθω αυτήν τη θλίψη
Τη βλέπω στη ματιά
Αβάστακτος ο πόνος Του πένθους στην καρδιά
Να αφήσεις τον καημό σου
Να ελευθερωθεί
Το μέλλον κι η ζωή σε καρτερούν
Και την αγάπη σου χωρούν
Δώσε αγάπη, βρες την οικογένεια
Ίδια δεν θα 'ναι όπως πριν από καιρό
Δώσε αγάπη, δεν σβήνει η αγάπη
Γίνεται φως
Δυνατό
Τον πύραυλο μη φτιάξεις Αφού είσαι σαν κι αυτόν
Θα βρεις αυτά που έψαχνες Σε κάποιο παρελθόν
Σου λείπει κι υποφέρεις
Το πνεύμα αιώνια ζει
Κοντά σου θα 'ναι πάντα και παντού
Θα βρεις αγάπη αλλού
Και ορμάω!
Θέλω την αδερφή μου!
Τσιν!
Είμαι ακόμα μπούφος;
Ναι, αλλά είσαι ο δικός μου μπούφος.
Μπορούμε να πάμε σπίτι τώρα;
Ναι.
Περίμενε.
Εσύ τι θα κάνεις;
Είναι πολύ αργά για μένα.
Ο Χούγι δεν θα γυρίσει.
Χωρίς αυτό το δώρο
Δεν θα 'σαι μόνη εσύ
Μια αγάπη σε κυκλώνει
Γνωστή κι αληθινή
Σου λείπει κι υποφέρεις
Το πνεύμα αιώνια ζει
Το ξέρουν
Οι καρδιές μας
Είσαι φως
Υπέροχο
Ναι!
Φέι Φέι!
-Φέι Φέι! -Φέι Φέι!
Θυμάσαι που κυνηγούσαμε τα κοτόπουλα; Τι κακά που ήταν!
Θυμάσαι που έπιασες έναν βάτραχο με τη γλώσσα μου;
Θυμάσαι που αποχαιρετιστήκαμε;
Τώρα, εννοείς;
Ναι.
Αντίο, Φέι Φέι.
Αν θες να μείνεις, μπορείς.
Μην ανησυχείς για μένα.
Έχεις μια νέα ζωή τώρα.
Πήγαινε.
Αντίο, Μπάντζι.
Ευχαριστώ για το δώρο, Φέι Φέι.
Μακάρι να σου είχε προσφέρει ό,τι ήθελες.
Μου το πρόσφερε.
Το αληθινό δώρο ήσουν εσύ.
Αντίο, Φέι Φέι! Κολλητοί για πάντα!
Για πάντα!
Αντίο!
Για πάντα!
Ορίστε.
Πεινάω σαν λύκος.
Πολλοί μάγειρες μαζεύτηκαν.
-Καλώς ήρθατε στην οικογένεια. -Να βοηθήσω.
-Γεια, Φέι Φέι. -Τα ντάμπλινγκ της νάι νάι δεν παίζονται.
Άκρη, Σκύλε του Διαστήματος!
Είναι πολύ αλμυρό, δεν αρέσει σε κανέναν.
Λένε ότι το να τρως τριχωτά καβούρια είναι μια εμπειρία που σου αλλάζει τη ζωή.
-Μυρίζει υπέροχα! -Θα είναι το νέο της άρωμα.
Να σε βοηθήσω, α-γι Ζονγκ;
Μα και βέβαια.
Ξέρεις, η Σεληνογιορτή είναι η αγαπημένη μου βραδιά του έτους.
Η νάι νάι μου έλεγε πάντα ότι τα στρογγυλά φεγγαροκεκάκια
συμβολίζουν το σμίξιμο μιας οικογένειας.
-Η τέλεια νύχτα να είσαι έξω! -Το τραπέζι είναι ήδη έξω!
-Πρόσεχε, καίει. -Το σκηνικό είναι θαυμάσιο!
-Φέι Φέι, κάτσε εδώ. -Κάτσε δίπλα μας.
-Τσιν! -Τσιν!
Πάρε τον βάτραχο από την καρέκλα!
Συγγνώμη!
Πρόσεχε. Αν το ξανακάνει,
ίσως γίνει το επόμενο πείραμα της αδερφής σου.
Μην του λες τέτοια!
Είναι η Σεληνογιορτή και δεν έχει φεγγάρι!
Η Τσάνγκα θα νιώθει θλίψη,
θα ονειρεύεται την αληθινή της αγάπη κρυμμένη πίσω από τα σύννεφα.
Έλα, μην αρχίζεις πάλι!
Τι πράγμα; Είναι ρομαντικό!
Μυρίζει πολύ ωραία.
Τι ωραία που μυρίζει!
Μην παίζεις με το φαγητό σου.
-…μ' εμένα, έτσι; -Θα το φας αυτό;
Όχι τώρα, λέμε για την Τσάνγκα!
Θα φταίει ο έρωτας!
-Για μένα λέτε; -Όχι!
Τελικά το φεγγάρι είπε να μας κάνει τη χάρη να βγει.
Τι λες να φτιάχνει ο Τζέιντ Λαγός απόψε;
-Φεγγαροπολτό! -Φεγγαροπολτό;
Γελάς ακριβώς σαν τη μαμά σου.
Το ξέρω, μπαμπά.
Πάμε πίσω;
Πήγαινε κι έρχομαι.
Τώρα θα δεις, μπούφε!
Μαμά! Η Φέι Φέι με κυνηγάει!
Δεν σε κυνηγάω!
-Τσιν! Μην κυνηγάς την αδερφή σου! -Φέι Φέι!
ΣΤΗ ΜΝΗΜΗ ΤΗΣ ΑΓΑΠΗΜΕΝΗΣ ΟΝΤΡΕΪ ΓΟΥΕΛΣ
Υποτιτλισμός: Αγγελική Πανοτάρα